Diari Oficial de la Generalitat Valenciana


Sumari del DOGV 5595, del 10-09-2007 (2007/11494)

Informació pública de l'Acord de 3 de setembre de 2007, del Ple del Consell Regulador de la Denominació d'Origen Utiel-Requena, pel qual s'aprova incrementar els rendiments de les varietats blanques per hectàrea un 15%.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5595

Data del DOGV
:   10-09-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/11753


Data del document
:   03-09-2007

Organisme emissor
:   Consell Regulador de la Denominació d'Origen Utiel-Requena

Tipus de document
:   Informació Pública

Informació pública de l'Acord de 3 de setembre de 2007, del Ple del Consell Regulador de la Denominació d'Origen Utiel-Requena, pel qual s'aprova incrementar els rendiments de les varietats blanques per hectàrea un 15%. [2007/11037]  
Perquè així ho ha acordat el Ple del Consell Regulador de la Denominació d'Origen Utiel-Requena, en sessió que ha tingut lloc en el dia de hui, i a petició del sector, es comunica que, d'acord amb l'article 8 apartat 1, al final, del Reglament Regulador d'esta denominació d'origen, s'ha adoptat l'acord d'incrementar els rendiments de les varietats blanques per hectàrea en un 15%, és a dir, per a les formacions en cóp el rendiment serà de 9.200 quilos i per a les vinyes amb formacions en emparrat serà de 11.155 quilos.  
Esta mesura de caràcter excepcional i amb vigència únicament i exclusivament per a la verema de l'any 2007 està motivada per les successives visites realitzades pels inspectors de qualitat d'este Consell Regulador a les vinyes inscrites en la denominació d'origen al llarg del període vegetatiu de les varietats objecte d'este acord. En les dites visites s'ha observat que el desenvolupament natural de la brotada i la seua successiva floració i creixement han donat una quantitat de fruits importants en les varietats blanques. Cal afegir-hi que les especials característiques climatològiques del període estiuenc en què les temperatures mitjanes han sigut molt més fresques que de costum ha coadjuvat perfectament al fet que les vinyes de raïm blanc tinguen una producció més alta que normalment i d'una qualitat, malgrat això, molt elevada. Estes observacions han sigut ratificades per les consultes que s'han fet als successius cellers i representants legals de la denominació d'origen Utiel-Requena.  
Cosa que es fa saber a totes les persones interessades i es deixa constància que este acord s'ha adoptat en exercici de les potestats juridicopúbliques que la Llei d'Ordenació del Sector Vitivinícola 2/2005, de 27 de maig, reserva al Consell Regulador en esta matèria, per la qual cosa, contra el present acord, que no és ferm en la via administrativa, es podrà interposar un recurs d'alçada davant de la conselleria d'Agricultura, Pesca i Alimentació, en el termini d'un mes, sense perjuí que la persona interessada puga interposar els recursos que considere convenient.  
Cosa que es fa saber a tots els efectes legals que pertoquen.  
Utiel, 3 de setembre de 2007.- El secretari president: José Alfonso Sierra Salinas.